Негізгі ҰБТ басталғалы орташа балл — 64, ең жоғарғы — 136 болды
DATE: 15:40, 24 Мамыр 2024 | GMT +5
TITLE: Негізгі ҰБТ басталғалы орташа балл — 64, ең жоғарғы — 136 болды
URL: https://kaz.inform.kz/news/negzg-ubt-bastalgali-ortasha-ball-64-en-zhogargi-136-boldi-2ac235/
META: DATE: 15:40, 24 Мамыр 2024 | GMT +5
TOTAL WORDS: 172
AUTHOR(S):
TEXT: Ең жоғары балл — 136. 16 мамырда басталған 2024 жылғы негізгі ҰБТ-ның бірінші аптасы аяқталды. Естеріңізге сала кетсек, тестілеуге қатысуға 186 мың талапкерден 342 мыңға жуық өтініш келіп түсті. Қазіргі таңда тестке қатысушылардың басым бөлігі, атап айтқанда, 20%-ы «Шығармашылық емтихан», 18%-ы «математикафизика» пәндер комбинациясын тапсырды. 11%-ы «математикаинформатика» комбинациясын таңдаған. Ең аз таңдалған комбинация — «химияфизика», оны 45 адам тапсырған. Ерекше білім беру қажеттілігі бар оқуға түсушілер үшін қолайлы жағдай жасаудың арқасында ҰБТ-ға бірінші аптада 102 талапкер қатысқанын айта кеткен жөн. Талапкерлер тестілеу аяқталғаннан кейін 30 минут ішінде апелляцияға бере алады. Сертификат апелляция туралы шешім қабылданғаннан кейін тестіленушінің жеке кабинетінде қолжетімді болады. Бүгінгі таңда 41 ереже бұзушылық анықталды. Оның ішінде 32 талапкер смартфон, шпаргалка және басқа да тыйым салынған заттарды алып өту әрекеті салдарынан тест тапсыру мүмкіндігінен айырылды. Тестілеу кезінде ереже бұзғаны үшін аудиториядан 9 адам шығарылып, нәтижесі жойылды. Өзге тұлғалар анықталған жоқ. Айта кетсек, 2024 жылғы ҰБТ аяқталғаннан кейін күнтізбелік жылдың 31 қазанына дейін тестілеудің бейнежазбасына талдау жүргізіледі. Тыйым салынған заттарды пайдалану немесе ережелерді бұзу фактілері анықталған жағдайда түсушінің ҰБТ нәтижесі жойылады
